సంజీవ్ బగాయ్

సంజీవ్ బగాయ్ (జననం 1965 మార్చి 31), ఒక భారతీయ శిశువైద్యుడు, నిఫ్రాలజీ, నియోనాటాలజీ విభాగలలో నైపుణ్యానికి గుర్తింపు పొందిన మూత్రపిండాల నిపుణుడు. ఆయన న్యూఢిల్లీలోని నెఫ్రాన్ క్లినిక్ ఛైర్మన్ గా పనిచేస్తున్నాడు.  ఆయన కెనడాలోని సెయింట్ జస్టిన్ హాస్పిటల్, ఒహియోలోని టోలెడో విశ్వవిద్యాలయం పీడియాట్రిక్స్ విజిటింగ్ ప్రొఫెసర్ గా ఉన్నాడు. ఆయన సిడ్నీలోని న్యూ సౌత్ వేల్స్ విశ్వవిద్యాలయంలో కూడా బోధించాడు.

 ప్రారంభ జీవితం 
సంజీవ్ బగాయ్ ముంబై విశ్వవిద్యాలయంలో బంగారు పతక విజేత. ఆయన సర్ డోరాబ్ టాటా మెరిట్ స్కాలర్షిప్, ముంబై విశ్వవిద్యాలయం మెరిట్ స్టాలర్షిప్ రెండింటినీ అందుకున్నాడు.

ఆయన గ్రాడ్యుయేషన్ ఎంబిబిఎస్ జీఎస్ మెడికల్ కాలేజ్ అండ్ కెఈఎమ్ హాస్పిటల్ ముంబై నుండి పూర్తి చేసాడు. ఆ తరువాత, ఆయన వాడియా చిల్డ్రన్స్ హాస్పిటల్, ప్రిన్స్ ఆఫ్ వేల్స్ చిల్డ్రన్స్ హాస్పిటల్, ఆస్ట్రేలియా లలో వివిధ వైద్య కోర్సులు పూర్తిచేసాడు. పీడియాట్రిక్ నెఫ్రాలజీలో డాక్టరేట్, నేషనల్ అమెరికన్ యూనివర్సిటీ, డెలావేర్ నుండి పొందాడు.
 కెరీర్ 
వైద్యశాస్త్రంలో చేసిన కృషికి గాను 2006లో ఆయనకు పద్మశ్రీ అవార్డు లభించింది. అదే సంవత్సరం ఆయన ప్రతిష్టాత్మక డాక్టర్ బిసి రాయ్ అవార్డును కూడా అందుకున్నాడు.

ఆయన స్థాపించిన అనేక కార్పొరేట్ హాస్పిటల్ చైన్లకు వైస్ ఛైర్మన్, సీఈఓ, డైరెక్టర్, డీన్ గా ఉన్నాడు. ఆయన గతంలో మణిపాల్ హాస్పిటల్ ద్వారక వైస్ ఛైర్మన్ గా, న్యూ ఢిల్లీ బాత్రా హాస్పిటల్ అండ్ మెడికల్ రీసెర్చ్ సెంటర్, న్యూ ఢిల్లీ, రేడియంట్ లైఫ్ కేర్, న్యూ ఢిల్లీకి సీఈఓగా పనిచేసాడు. ఆయన న్యూఢిల్లీలోని రాక్లాండ్ ఆసుపత్రిలో వైద్య సలహాదారుగా, డైరెక్టర్ గా కూడా వ్యవహరించాడు.
 రచనలు 
సంజీవ్ బగాయ్ ప్రముఖ భారతీయ వార్తాపత్రిక అయిన ది హిందూలో అనేక ఆరోగ్య సంబంధిత కథనాలను రాసాడు. ఇంటర్నేషనల్ జర్నల్ ఆఫ్ పీడియాట్రిక్ నెఫ్రాలజీకి ఎడిటర్-ఇన్-చీఫ్ గా కూడా ఆయన పనిచేసాడు. అదనంగా, ఆయన పీడియాట్రిక్ ఎన్యూరెసిస్ పై ఒక థీసిస్ రాసాడు. ఆయన జాతీయ, అంతర్జాతీయ పీర్-రివ్యూడ్, ఇండెక్స్డ్ మెడికల్ జర్నల్స్ లలో పలు వ్యాసాలు రాసాడు. ఆయన అనేక పరిశోధనా ప్రోటోకాల్ల అభివృద్ధికి దోహదపడ్డాడు. వైద్య సంఘాల కోసం అనేక నిపుణుల పరిశోధన కమిటీలలో ఆయన పనిచేసాడు.

 ఇవి కూడా చూడండి 

 ఎన్యూరెసిస్

 మూలాలు 

వర్గం:1965 జననాలు
వర్గం:జీవిస్తున్న ప్రజలు